Tájékoztató

a kedvezményezettek részére „A helyi önkormányzatok fejlesztési és vis maior feladatainak támogatása” igénybevételének feltételeiről és módjáról

A Magyar Államkincstár (továbbiakban: Kincstár) Területi Igazgatóságainak Állampénztári Irodái készítik elő a Megyei Területfejlesztési Tanács (továbbiakban: MTT) és a kedvezményezett között kötendő támogatási szerződést.

A szerződéskötés, illetve -előkészítés feltételei:

· pályázati dokumentumok, melyeket az Államháztartási Iroda átad az Állampénztári Irodának (a dokumentumoknak összhangban kell lenniük a támogatásról szóló döntéssel);

· az államháztartás működési rendjéről szóló 217/1998. (XII. 30.) Korm. rendelet 87. § (2) bekezdés a) pont szerinti nyilatkozat benyújtása;

· a támogatás lehívására jogosultak aláírás bejelentő kartonjának és kinevezési okmányának benyújtása;

· a rendezett munkaügyi kapcsolatokra vonatkozó – 1/2006. (II. 2.) FMM rendelet szerinti – nyilatkozat benyújtása;

· a támogatás tervezett igénybevétele negyedéves ütemezésének benyújtása.

A támogatási szerződés megkötését és az alábbi finanszírozási feltételek teljesítését követően a kedvezményezett a Kincstár Területi Igazgatóság Állampénztári Irodájánál kezdeményezheti a támogatás igénybevételét úgy, hogy az általa igazolt számla egy eredeti és egy másolati példányát az MTT-hez nyújtja be, amely az eredeti és másolati számla ellenjegyzését követően együtt továbbítja azokat az Állampénztári Irodának.

A támogatás igénybevételének feltételei:

· a fejlesztés forrásai között megjelölt kölcsön szerződésének egy eredeti vagy hitelesített másolati példányának benyújtása;

· az egyéb támogatások odaítéléséről szóló határozatok, szerződések benyújtása;

· a közbeszerzésről szóló 2003. évi CXXIX. törvény alkalmazásával lefolytatott eljárás eredményéről szóló – 2/2006. (I. 13.) IM rendelet szerinti – Tájékoztató megküldése;

· vállalkozói, szállítói, kivitelezői szerződések megküldése;

· az Adatlap a támogatás lehívásához benyújtása;

· a fejlesztés pályázatban feltüntetett, tervezett kezdési időpontját követően keletkezett, a támogatási cél teljesítését igazoló számla alapján a támogatási arányok betartásával vehető igénybe;

· a számlákat egy eredeti és egy a kedvezményezett által hitelesített másolati példányban kell benyújtani.

A számla alaki és tartalmi szempontból meg kell, hogy feleljen az általános forgalmi adóról szóló 1992. évi LXXIV. törvény 13. § 16. és 17. pontjában, valamint a 295/2005. (XII. 23.) Korm. rendelet 6. § (2) bekezdésében található előírásoknak.

A kedvezményezettnek a számlán vagy a számlaösszesítőn a következő azonosító adatokat, ill. igazolásokat kell feltüntetnie:

· a kedvezményezett nevét és KSH számát,

· döntés azonosítószámát,

· a támogatási szerződés számát,

· a kedvezményezett bélyegzővel, aláírással igazolt nyilatkozatát arról, hogy a számlát elfogadja, és a kifizetését indokoltnak tartja,

· az önkormányzat képviselőjének műszaki teljesít igazoló nyilatkozatát,

· a kedvezményezett nyilatkozatát a visszaigényelt ÁFA összegéről.

A számlán szerepelnie kell az MTT ellenjegyzésének.

Amennyiben a számla nem felel meg a formai és tartalmi követelményeknek, vagy nem kapcsolódik a pályázatban szereplő támogatott műszaki tartalomhoz, azt (eredeti és másolati példányt) az Állampénztári Iroda kedvezményezett részére – írásos indoklással – visszaküldi.

Ha a számla minden szempontnak megfelel, az Állampénztári Iroda az eredeti számlát az e célra rendszeresített bélyegző lenyomatával ellátja, és visszaküldi a kedvezményezettnek, a hitelesített másolati példányt a lehívás kezdeményezése érdekében befogadja.

Az Állampénztári Iroda a benyújtott számla befogadása után kezdeményezi a Kincstár központján keresztül az Országos Területfejlesztési Hivatalnál a támogatás összegének utalványozását. Az utalványozást és a fedezet jóváírását követően a Kincstár átutalja a támogatási összeget a kedvezményezett bankszámlájára.

Budapest, 2006.

Magyar Államkincstár

ADATLAP

a helyi önkormányzatok fejlesztési és vis maior támogatása

lehívásához

Önkormányzat
neve:…………………………….…………………………..…………………..…..

számlavezető pénzintézete:…………………..…………………………

számlaszáma:…………………………………..…………………………

Támogatás típusa: 295/2005. (XII. 23.) Korm. rendelet 10. § (1) a) pontja / b) pontja szerinti támogatás (a megfelelő aláhúzandó)

Támogatási szerződés sorszáma:……………………………

A benyújtott számlák
- nettó összege:…………………..Ft




- ÁFA összege:……………………Ft




- bruttó összege:………………….Ft

Az önkormányzat ÁFA visszaigénylésre jogosult:
 igen 
 nem (a megfelelő aláhúzandó)

	Igényelt támogatás összege (Ft)

Kelt,








…………………………………………..









cégszerű aláírás

